section_heading: Problemi sa zakonom
paragraph_text: Dana 1. listopada 2018. Cardi B pristala je pomoći policiji u Queensu u vezi s navodnim napadom na dvije konobarice.<ref><ref> Žrtve su izjavile da su Cardi B i njezina svita "na njih bacale boce i alkohol". Okružni tužitelj za Queens, John Ryan, izjavio je da su Cardi B i njezina pomoćnica Jackson-Morel isplanirale napade preko društvenih mreža 15. i 29. kolovoza 2018. i da su navodno raspravile o novčanoj naknadi za izvršenje tih napada. Dana 7. prosinca 2018. Cardi B pojavila se na sudu radi čitanja optužnice; njezin je odvjetnik izjavio da se nije pojavila na prvom dogovorenom terminu zbog pretrpana rasporeda. Sudac joj je odredio da više ne smije dolaziti u kontakt s tim dvjema konobaricama i naposljetku je pustio iako su tužitelji zahtijevali da treba platiti jamčevinu od 2500 dolara.<ref><ref> Dana 21. lipnja 2019. porota ju je, između ostalog, optužila za dva slučaja krivičnog napada radi ozbiljnog ozljeđivanja druge osobe. Službeno je optužena 25. lipnja 2019. i izjasnila se da nije kriva.<ref>